死生交范张鸡黍・牧羊关
作者：宫天挺
朝代：元

paragraphs: 想当日那东都门逢萌冠不挂，(第五伦云)贤士何不学那朱云折槛？(正末唱)长朝殿朱云槛不折，(第五伦云)灵辄一饭必酬，真乃壮士也！(正末唱)桑树下食椹子噎杀灵辄。
(第五伦云)孙叔敖举于海滨，位至亡卿。
(正末唱)沧海上孙叔敖干受苦十年，(第五伦云)管夷吾霸诸侯，一匡天下。
(正末唱)囹圄内管夷吾枉饿做两截。
(第五伦云)贤士，你只学那张子房功成之后，弃职归山也不迟哩。
(正末唱)赤松岭张子房迷了归路，(第五伦云)岂不见范蠡霸越，泛舟五湖。
(正末唱)洞庭湖范蠡烂了桩橛。
(第五伦云)那殷伯夷采薇甘饿首阳，他自有故。
(正末唱)首阳山殷伯夷撑的肥胖，(第五伦云)那楚屈原终日独醒，投江而死，何足道哉。
(正末唱)汨罗江楚三闾醉的来乱跌。